જો દીકરો હોત તો પિતાની એ દિવસની લોહી નીતરતી દશા જોઈ બાપનું વેર લેવા જરૂર જાત. પણ આ તો દીકરી, વહેતુ ઝરણું, તેને તો દુશ્મની મિટાવવી હતી. ને પોતાનો ભોગ દઈ તેણે આ કામ કર્યું હતું. કદાચ બધાને ખબર પડે તો બધાને અફસોસ થાત એટલે અનામિકાએ કોઈનેય વાત ન હતી કરી. એક દીકરીએ સમજદારી બતાવી હતી. કદાચ આના સિવાય ઘણા રસ્તા પણ મળી જાત પણ શકયતા ને સહારે અનામિકા કોઈનોય ભોગ આપવા ન હતી માંગતી, એટલે એણે જ ભોગ આપી દીધો. તે જાણતી હતી કે નાલેશી સાથે જીવી શકાય પણ કોઈના ખાલીપા સાથે જીવવું બહુ કપરું છે. અનામિકા એક સમજદાર દીકરી સાબિત થઈ હતી ને આ વાત ફક્ત અજય જ જાણતો હતો.